GiliGold/VAD_KnessetCorpus huggingface dataset:
אשר לוין: אלא מה?
אשר לוין: לפעמים יש תלונות של אנשים - הוא לא נסע אף פעם ברכבת, הוא הגיע פעם ראשונה והוא יודע שעולים, או שהוא זכר מהימים שהוא היה חייל ועלה בלי כרטיס.
אשר לוין: דרך אגב, גם חיילים חייבים - חייל שלא מכרטס, שעולה לרכבת בלי - משרד הביטחון שמשלם בשבילם את הכסף אמר:
אשר לוין: תתנהגו איתו כמו כל נוסע אחר, לא מעניין אותי, אני לא מתעסק עם זה.
אשר לוין: בזמנו משרד הביטחון שילם סכום גלובלי והיום משרד הביטחון משלם פר רישום - כרטיס החוגר של החייל ממוגנט, הוא מעביר את הכרטיס ולפי זה אנחנו מקבלים את הכסף.
אשר לוין: אם חייל עולה בלי - תתנהגו איתו כמו אזרח רגיל.
שלומית קואולמן: כמה בכל זאת מתפלחים?
אשר לוין: אני לא יודע.
אשר לוין: זה כאילו שתשאלי כמה אנשים עושים עבירות תנועה.
אשר לוין: אני לא יודע, כי לא תפסו אותם.
אשר לוין: יש לנו בעיות אחרות, כמו למשל אדם שעולה וטוען: אין לי כסף.
אשר לוין: אז יש לנו גם שיטה לזה - מלאים לו דוח, תביא תעודת זהות, ממלאים לו דוח, אחר כך המערכת שלנו דואגת שהוא ישלם את זה.
אשר לוין: לסיכום אני רוצה להודות לוועדה על הדיון, ואנקדוטה קצרה - מאחר והזכרת את משרד האוצר, אז אני חייב לספר סיפור, כי חיינו אותם על בשרנו - הוחלט להכפיל את המסילה מתל אביב לחיפה.
אשר לוין: משרד האוצר נתן אישור להכפיל את כל המסילה, למעט קטע בנימינה חיפה.
אשר לוין: שאלו אותו למה?
אשר לוין: הם אמרו: לא, זה קטע כלכלי, אז לא ניתן כסף.
אשר לוין: התפיסה הייתה עקומה - את פותחת קו, אז מנקודה לנקודה, למה לעצור באמצע.
סופה לנדבר: אני רוצה לסכם רבותיי.
סופה לנדבר: גברת חני ומר דוד עידן, תודה על הסקר.
סופה לנדבר: גברת יפעת שי, תודה על התחקיר שעשית, כרגיל, ותודה לגברת שלומית קואולמן מנהלת הוועדה.
סופה לנדבר: אני רוצה להגיד שאנחנו ממליצים כך: קודם כל אנחנו רואים את הדבר של פיתוח הרכבת בסיפוק רב - אני חושבת שזה דבר לאומי של מדינת ישראל ואנחנו מבינים שהורדה של אנשים לכבישים תוסיף תאונות ואנחנו רואים את זה בסיפוק רב.
סופה לנדבר: המלצות: להוסיף מקומות ישיבה בתחנות ההמתנה, לדאוג לתקרות הגנה נגד חום וקור, לדאוג להרחיב את החניות שקיימות במקומות שיש ביקוש לכך ולהוזיל את דמי החנייה בתחנות שהעלות שם 40 ש"ח ומעלה.
סופה לנדבר: אנחנו מבקשים לחשוב על אפשרות לארגן הסעות, תוך שיתוף פעולה יותר עמוק עם רשויות מקומיות, ויכול להיות שנבקש, או אתם תבקשו לדאוג שבכל עירייה יהיה אדם שיהיה אחראי - ישנו אחראי על תחבורה, אבל תיאום דברים צריך להיות עם איש אחד במחלקת תחבורה של עירייה.
סופה לנדבר: אנחנו גם מבקשים להציב ליד הקופה לוח שייתן הזהרה ואיזכור על האפשרות לקבל החזר עבור אי דיוק.
סופה לנדבר: הישיבה הזאת התקיימה תחת הסיסמא, או בגלל הסיסמא: נוחות, מהירות ודיוק.
סופה לנדבר: אנחנו מודים לכולם ואני מבקשת ממך, מר אשר לוין וגם משרד התחבורה, תשלחו לנו, על הנושאים שדנו בהם, לגבי תכנון לשנה הבאה, מה אתם מתכוונים לעשות, עם לוח זמנים, ואנחנו נראה את זה בסיפוק רב.
סופה לנדבר: בוקר טוב, אף שזה בוקר קשה מאד למדינת ישראל כמו כל הבקרים האחרונים.
סופה לנדבר: היום, הוועדה לפניות הציבור תדון בנושא פניות ציבור בנושא ביטוח לאומי.
סופה לנדבר: אנו גם ועדה מוצפת בפניות בנושא הזה.
סופה לנדבר: אני גם רוצה להגיד, שהדו"ח השנתי של נציב תלונות הציבור, דו"ח מספר 28, מצא כי על המוסד לביטוח לאומי מתלוננים הכי הרבה פונים.
סופה לנדבר: מצאו ששליש מתוך 598 תלונות הן תלונות מוצדקות.
סופה לנדבר: מטרת הדיון היום להסביר ולפשט את התהליכים עבור הציבור שלא תמיד יודע מה מגיע לו ומה לא - התהליכים שקורים במוסד לביטוח לאומי.
סופה לנדבר: היום, ישיבת הוועדה משודרת בשידור חי בערוץ 33, וכל מי שצופה בנו בבית צריך לזכור שמספר הפקס שלנו בוועדה הוא 6754184-02, ואפשר לפנות תוך כדי הישיבה הזו או אחר כך עם פרטים אישיים: מספר תעודת זהות, טלפון וכתובת.
סופה לנדבר: הכתובת שלנו היא: הוועדה לפניות הציבור, הכנסת, ירושלים.
סופה לנדבר: אנו רוצים להבהיר המון דברים.
סופה לנדבר: אנו רוצים, שביטוח לאומי יסביר לנו את הדברים.
סופה לנדבר: אנו נשים דגש על הסברה, על זכויות מבוטחים ועל זכויות שרבים מהמבוטחים לא כל כך יודעים.
סופה לנדבר: לישיבה הנוכחית אנו הזמנו את נציגי הביטוח הלאומי, ונעשה סבב היכרות.
סופה לנדבר: הזמנו את חברי-הכנסת החברים בוועדה לפניות הציבור.
סופה לנדבר: על ידי נמצאת שלומית קואולמן - מנהלת הוועדה, ויפעת שי - תחקירנית שלנו.
סופה לנדבר: אני צריכה להגיד, שוועדת ההכנה היתה מאד קשה.
סופה לנדבר: אני חושבת, שמי שעושה דוקטורט על ביטוח לאומי יכול לפנות לוועדה לפניות הציבור.
סופה לנדבר: גם עובדי הוועדה לפניות הציבור כמעט עשו דוקטורט ובמסמכים של ביטוח לאומי גם לנו היה לא כל כך פשוט להבין את הדברים.
סופה לנדבר: אני אומרת זאת בלי ציניות, בגלל שחלק מהציבור, וניתן להגיד רוב הציבור, לא מבין את הדברים, לא מסבירים את הדברים, ולכן יש המון פניות גם אלינו כוועדה לפניות הציבור.
סופה לנדבר: ביקשתי להזמין חלק מהפונים אלינו, ולקחנו רק חלק קטן כשכל מקרה מייצג איזה שהוא מידגם של מקרים רבים.
סופה לנדבר: אנו גם לקחנו זאת בחשבון.
סופה לנדבר: לקחנו בחשבון שאנשים נמצאים במצב לא כל כך פשוט - לא רק במצב פיזי אלא גם במצב כספי, ואנו גם לקחנו בחשבון את המרחק בין עיר של מתלוננים לכנסת ישראל.
סופה לנדבר: נעשה סבב היכרות, ונתחיל את ישיבת הוועדה.
סופה לנדבר: נמצאים כאן חבר-הכנסת גנדי ריגר מישראל בעליה והוא חבר בוועדה לפניות הציבור.
סופה לנדבר: כמו כן, נמצאים: יוליה פרזמנט - עוזרת חברת-הכנסת סופה לנדבר, יוליה דרוינסקי - פונה, לאוניד קסבין - פונה, מקסים ברקובסקי מאשקלון - פונה, יעקב חלפין מאשדוד - פונה, ילנה יגודוב מאשדוד - פונה, פנחס ברויאר - דובר ויושב-ראש ועדת הכספים של ארגון נכי תאונות עבודה בישראל, עורכת-הדין לאה דקל - יו"ר הוועדה לענייני ביטוח לאומי בלשכת עורכי-הדין ויועצת משפטית לארגון נפגעי פעולות איבה, אודי בן-דרור - מאגף התקציבים במשרד האוצר, עורך-דין ברוך בן-פזי מהאגף לפניות הציבור בביטוח לאומי, בתיה כהן - מרכזת באגף הבטחת הכנסה במשרד הראשי של ביטוח לאומי, אולגה ברוך - אגף נפגעי עבודה, ממונה על נושא הוועדות הרפואיות של נפגעי עבודה, נפגעי פעולות איבה, ופונים שמבקשים פטור למס הכנסה ומגיעים לוועדות שלנו, אוגניה ישראלי - אחראית על תחום ילד נכה ושירותים מיוחדים במוסד לביטוח לאומי.
סופה לנדבר: אני מבקשת לדבר למיקרופון לצורך הקלטה בלבד.
סופה לנדבר: רבותי, ארכז את הבעיות.
סופה לנדבר: אלה הבעיות: אין מודעות מספקת אצל הציבור על זכויות שמגיעות לו.
סופה לנדבר: גם אנשי הביטוח הלאומי לא תמיד מספרים להם את הזכויות המגיעות לזכאים, כלומר לפעמים אנשים לא מקבלים את הדברים שמגיעים להם כי הם כלל לא יודעים על זכויות שמגיעות להם.
סופה לנדבר: אנשי הביטוח הלאומי לא תמיד דואגים לידע אותם, ורק מי יודע מה מגיע לו ודורש - מקבל.
סופה לנדבר: אין התאמה בין מבחני נכות רפואיים הקובעים את דרגת הנכות למצב בפועל של האדם.
סופה לנדבר: ידוע לנו, שהוקמה ועדה מקצועית שהיתה צריכה לבדוק את הנושא.
סופה לנדבר: אנו רוצים לדעת האם התקבלו החלטות והאם המבחנים הולכים להשתנות, בגלל שידוע לנו שהמבחנים האלה קיימים המון שנים בלי שינוי.
סופה לנדבר: לפעמים, נוצר רושם אצל פונים שיש תלות של רופאים ומזכירי הוועדות הרפואיות במוסד לביטוח לאומי.
סופה לנדבר: הם מקבלים משכורת מביטוח לאומי, ויש פה אינטרסים זרים בהחלטה.
סופה לנדבר: לפעמים, יש שינוי באחוזי נכות, למרות שחלה החמרה במצב הפונים - דחיית התביעות או ערעור - מבלי לקבל הסבר למה דחו את הערעור.
סופה לנדבר: פניות רבות הגיעו מקרב אוכלוסיית ערבים או עולים חדשים - הם לא מבינים על מה מדובר.
סופה לנדבר: השפה חסרה להם.
סופה לנדבר: העולים והערבים לא מבינים בפניות, והפניות מעידות על זה שחסרות מודעות והבנה בקרב האוכלוסיות האלה.
סופה לנדבר: חסרות הדרכה והסברה בשפות זרות, וגם חסרים נציגים של אוכלוסיה הזו: תרגום בוועדות האלה.
סופה לנדבר: אנו גם רוצים לדעת מה קורה עם ועדת גולדנברג, שהיתה צריכה להמליץ להוציא ועדות רפואיות מהמוסד לביטוח לאומי.
סופה לנדבר: מה קרה מאז שהיתה המלצה של הוועדה הזו?
סופה לנדבר: אלו מסקנות היא קיבלה?
סופה לנדבר: מה קורה נכון להיום?
סופה לנדבר: אנו רוצים גם לקבל הסבר על ועדת ערר בביטוח לאומי, תהליך הגשת ערעור וטיפול.
סופה לנדבר: לא כולם יודעים שהם יכולים לערער ושיש זמן מקוצר לכך.
סופה לנדבר: יש מקרים שאת הערר מקבלים תוך שלושים יום ויש שמקבלים תוך תשעים יום.
סופה לנדבר: בעצם, המון דברים הציבור לא יודע.
סופה לנדבר: כנראה, שזה סוד או ביורוקרטיה, ועל זה אנו גם רוצים לדעת.
סופה לנדבר: מתן החזרים, גביית יתר או כאשר גובים פחות - החזירו לאנשים כסף, ואם לא החזירו, למה?
סופה לנדבר: כנראה, שלזה נצטרך לקבל הסבר גם ממשרד האוצר.
סופה לנדבר: יש עכשיו בעיה גם בקרב רוב העולים ממדינות חבר העמים.
סופה לנדבר: אתמול יחד עם חבר-הכנסת גנדי ריגר היינו צריכים להסביר שינוי במדיניות המוסד כלפי מקבלי קיצבאות מהמוסד שמעוניינים לצאת לחו"ל.
סופה לנדבר: אני חושבת, שאנו משאירים את הקשישים שלנו במעצר.
סופה לנדבר: יכול להיות, שכחברי-כנסת אנו עברנו את החוק ולא שמנו לב ועברה חקיקה.
סופה לנדבר: אנו נצטרך לבטל את החקיקה הזו.
סופה לנדבר: חברת-הכנסת מרינה סולודקין, יושבת-ראש ישראל בעליה, הצטרפה אלינו.
סופה לנדבר: אנו נדון היום גם על יחס בלתי הולם מצד עובדי המוסד לביטוח לאומי, וזאת לפי הפניות שהגיעו אלינו.
סופה לנדבר: מדובר על יחס מזלזל, יחס של התנשאות, וזה יחס לא מקובל.
סופה לנדבר: קיבלתי שיחה מחולת סרטן שסיפרה לי על עובדת סוציאלית שהגיעה לעשות דו"ח לגבי תלות של האשה שנמצאת עכשיו בטיפולים קשים ביותר של כימותרפיה והקרנות עם כל התוצאות שיש לזה.
סופה לנדבר: האשה סיפרה לי על יחס כזה מזלזל, ואני חושבת שצריכים לזכור שאיננו מתעסקים עם רובוטים.
סופה לנדבר: אנו מתעסקים עם בני-אדם במצב קשה ביותר.
סופה לנדבר: לגבי זמן הגשת התביעה, לעתים קרובות מחכים ועוד לא יודעים, עד שמקבלים את התשובה: התשובה תהיה חיובית או תהיה שלילית.
סופה לנדבר: יש שממתינים ארבעה חודשים.
סופה לנדבר: לקיצבת ילדים נכים ממתינים חודשיים וחצי, וחודשיים וחצי לקיצבת ניידות.
סופה לנדבר: כאשר מגיעה תשובה שלא מספקת את הפונה, הוא יכול להגיש ערעור, וזה גם עוד שלושים או תשעים יום.
סופה לנדבר: אני חושבת, שצריכים באופן דחוף לקצר את התהליך הזה.
סופה לנדבר: כבר דיברתי על זמן ארוך שמחכים מזמן הגשת הערר עד לקבלת התשובה.
סופה לנדבר: החוקים והנהלים בביטוח לאומי הם מסובכים מאד.
סופה לנדבר: אנשים פשוטים לא כל כך יכולים בקלות להבין מה קורה עם החוקים שלפיהם ביטוח לאומי עובד.
סופה לנדבר: אני גם רוצה לדעת איפה מפרסמים את ההטבות שאנשים צריכים לקבל מהמוסד לביטוח לאומי.
סופה לנדבר: חיפשנו, ולא כל כך מצאנו.
סופה לנדבר: אני גם חושבת שלאנשים קשה למצוא את הדברים האלה.
סופה לנדבר: אנו ניתן היום להתייחס לדברים.
סופה לנדבר: אתן לחברי-הכנסת להתייחס לדברים אחרי הפונים, או אם אתם רוצים - תתחילו.
סופה לנדבר: חברת-הכנסת מרינה סולודקין רוצה לדבר, ואחר כך ניתן לפונים לדבר.
סופה לנדבר: מרינה סולודקין: אני מתנצלת מאד, אבל יש לנו ישיבות ועדות שיש בהן הצבעות, וכשמזמינים אותנו אנו לא יכולים לסרב.
סופה לנדבר: בנושא הכללים החדשים לגבי יציאה לחוץ-לארץ, אני חושבת שזו שערוריה.
סופה לנדבר: עשו זאת בדרך לא נכונה או הסתירו זאת בחוק ההסדרים או בתקנות השר.
סופה לנדבר: אנו, בישראל בעליה, עדיין בדרך למצוא איך זה קרה.
סופה לנדבר: זה תיקון לחוק הבטחת הכנסה שעבר ב-14/06/2001.
סופה לנדבר: את צודקת לגבי איך שהכניסו זאת דרך הכניסה האחורית.
מרינה סולודקין: זה מהדלת האחורית.
מרינה סולודקין: אני מאד מודעת לדברים האלה.
מרינה סולודקין: ברצוני לומר לכם שלפתע גיליתי שעכשיו יש מיסוי על כסף מגרמניה לנכים שהיו בגטאות וגם השתתפו במלחמת העולם השניה.
מרינה סולודקין: עשו גם את זה בדרך האחורית.
מרינה סולודקין: הייתי צריכה יחד עם סיעתי, יחד איתךְ ויחד עם החברים האחרים להיאבק בכל הוועדות, ואחר כך הגעתי לראש הממשלה ולשר האוצר והם הקפיאו את הכלל החדש.
סופה לנדבר: הם עשו טובה.
מרינה סולודקין: הם עשו לנו טובה.
מרינה סולודקין: מה עשינו עם הכללים החדשים האלה?
מרינה סולודקין: אני וחבר-הכנסת גנדי ריגר חיברנו חוק, שהוא ביטול של הסעיף.
מרינה סולודקין: אתם יודעים שיש לכנסת פגרה, וגם אם לא רוצים - יכולים לא לתת לחוק לעבור בגלל שיש קואליציה גדולה של 86 חברי-כנסת וזה מספיק כדי לחסל את כל היוזמות.
מרינה סולודקין: אני חושבת, שראשית - היום אנו צריכים לברר איך זה קרה, ושנית - צריך לעשות תכנית משותפת איך אנו נאבקים למען ביטול הדבר הזה.
סופה לנדבר: אנו נתחיל מנציגת רשות הסתדרות הצרכנים, אך היא עדיין לא הגיעה.
מרינה סולודקין: כאשר השר שרנסקי נכנס למשא ומתן עם ביטוח לאומי, עם פרופסור שטסמן, הוא מצא דבר מדהים מאד - פרופסור שטסמן לא מבין את הכללים החדשים בכלל.
סופה לנדבר: גם אנו לא מבינים, ואנו כועסים נורא.
מרינה סולודקין: את מבינה, שאפילו יושב-ראש הביטוח הלאומי לא מבין איך זה קרה ומה אומרים בחוק.
מרינה סולודקין: גנדי ריגר: אני יודע, שבכל מיני מקומות כל מיני עובדים בביטוח לאומי גם לא יכולים להסביר לאנשים איך עובד החוק.
מרינה סולודקין: באחד מהמקומות כבר אומרים: "אל תדאג.
מרינה סולודקין: תעשה כמו שאתה עשית, ואחר כך אנו יכולים להסביר איך זה קורה.
מרינה סולודקין: יהיה אצלך הכל בסדר".
מרינה סולודקין: במקום אחר אומרים: "לא.
מרינה סולודקין: זה רק אחרי 12 חודשים".
מרינה סולודקין: אני יודע על אשה שהיתה באוגוסט, ועכשיו היא צריכה לצאת לאיזה שהוא דבר הכי חשוב לקרובים והיא לא יכולה, כי אפשר רק אחרי 12 חודשים, כלומר רק באוגוסט 2002.
מרינה סולודקין: מה שקורה הוא, שאף אחד לא מבין מה קורה.
סופה לנדבר: אלה בני ערובה של מדינת ישראל.
סופה לנדבר: נתחיל עם הפונים לפי סדר הא'-ב'.
סופה לנדבר: מקסים ברקובסקי, בבקשה.
סופה לנדבר: אתה דובר עברית - נכון?
מקסים ברקובסקי: כן.
מקסים ברקובסקי: הגעתי עם בעיה אישית.
סופה לנדבר: אני רוצה שתתייחסו בדבריכם מתי פניתם לביטוח הלאומי, כמה זמן חיכיתם עד שקיבלתם תשובה, ואם היה ערעור - כמה זמן חיכיתם עד שקיבלתם את התשובה על הערעור, מה היא הבעיה ומה אתם מבקשים.
מקסים ברקובסקי: קיבלתי נכות ככושר, נכות כללית, 70%, שזה דומה ל-100%, והיום זה 1,700 שקל לחודש.
מקסים ברקובסקי: זו היתה נכות זמנית שקיבלתי תוך ארבע שנים מ-1 בספטמבר 2001.
מקסים ברקובסקי: קיבלתי הזמנה לוועדה בעיר בה אני גר, באשקלון.
מקסים ברקובסקי: הוועדה הורידה לי את האחוזים ל-60% בכושר, שזה יוצא 1,000 שקל בחודש.
סופה לנדבר: לא הסבירו לך למה.
מקסים ברקובסקי: לא נתנו לי הסבר.
מקסים ברקובסקי: לאחר מכן הגשתי טופס להבטחת הכנסה, להשלמת הכנסה, וקיבלתי כרטיס לחתום בלשכת העבודה.
מקסים ברקובסקי: הלכתי וחתמתי מדי יום ראשון במשך כל הערעורים.
מקסים ברקובסקי: הגשתי בקשה לוועדת ערעורים, וכל הזמן הזה המשכתי לחתום בלשכת העבודה; קיבלתי פטור מחתימה, וחותמים אוטומטית.
מקסים ברקובסקי: מוועדת הערעור קיבלתי הזמנה, והייתי גם שם.
סופה לנדבר: על מה יש לך נכות?
מקסים ברקובסקי: קטיעת רגל.
מקסים ברקובסקי: בוועדת ערר גם לא קיבלתי תשובה כחודשיים, ורק קיבלתי מכתבים מהביטוח לאומי סניף אשקלון שאם אני רוצה אני יכול לחזור בי מהערעור ולהשאר עם 60%.
מקסים ברקובסקי: לא רציתי לעשות כך, ולאחר עוד חודש קיבלתי גם מהמוסד של הביטוח הלאומי באשקלון.
מקסים ברקובסקי: מוועדת ערעור שהיתה ברחובות לא קיבלתי שום דבר, שום מכתב.
סופה לנדבר: כמה זמן אתה חיכית - כל התהליך הזה של ביורוקרטיה ושל תשובות?
מקסים ברקובסקי: כל התהליך התחיל מספטמבר.
סופה לנדבר: חצי שנה.
סופה לנדבר: עתה, נשמע את יוליה דרוינסקי.
סופה לנדבר: יוליה דרוינסקי, אני מבקשת שתאמרי את הדברים בקצרה, כי אנו צריכים לדעת את הבעיה.
שלומית קואולמן: האם את יכולה לדבר בעברית?
יוליה פרזומנט: (תרגום דברי יוליה דרוינסקי) יוליה דרוינסקי, עולה חדשה בודדה ילידת 1942, גרה בשכר דירה.
יוליה פרזומנט: היא עלתה בגיל 56 לנתניה, ובסוף מרץ היא עברה לחדרה מסיבות כספיות.
יוליה פרזומנט: בנתניה היא קיבלה הבטחת הכנסה וזכות לעבוד ולקבל הכנסות נוספות עד 905 שקל, והיא קיבלה את אותה קיצבה שנתיים.
יוליה פרזומנט: כשהיא עברה לחדרה, מצב בריאותה הידרדר; יש לה איזה שהם גושים בגרון.
יוליה פרזומנט: ב-17 במרץ היא השתחררה מביטוח לאומי בנתניה, וב-19 במרץ היא כבר פנתה לסניף בחדרה.
יוליה פרזומנט: היא פנתה ב-17 והמצב הידרדר, והיא פנתה לוועדה רפואית.
סופה לנדבר: היא ביקשה, שישלחו אותה לוועדה רפואית.
יוליה פרזומנט: (תרגום דברי יוליה דרוינסקי) כשהיא הגישה את המסמכים, היא נתקלה בתגובה גסה מאד מצד פקידה של סניף ביטוח לאומי.
סופה לנדבר: יחס מזלזל של עובדת ביטוח לאומי.
יוליה פרזומנט: (תרגום דברי יוליה דרוינסקי) בתור תשובה לבקשתה להפנותה לוועדה רפואית, היא זרקה לה בפנים את המסמכים שלה.
יוליה פרזומנט: היא גם שינתה לה הקטגוריה; היא פנתה בטענה שהיא לא מסוגלת לעבוד, והיא שינתה לה סטטוס למי שמסרבת לעבוד.
יוליה פרזומנט: היא לא נוהגת לפנות ללשכת הוועדה, אבל היא נגד בלי לקבל את המסמכים, את הפניה שלה.
שלומית קואולמן: היא דורשת, שיקבלו את המסמכים.
יוליה פרזומנט: (תרגום דברי יוליה דרוינסקי) היא פנתה למנהל הסניף, והיא המליצה לה לפנות למנהלת הקבוצה, לשרה שטנדל.
סופה לנדבר: יוליה דרוינסקי, מה קורה עכשיו, נכון להיום?
סופה לנדבר: האם את קיבלת כסף או לא?
יוליה פרזומנט: (תרגום דברי יוליה דרוינסקי) אחרי פניה בעל-פה, קיבלו את המסמכים, אבל במחשב לא שינו את הסטטוס והיא נשארה כמי שמסרבת לעבוד.
יוליה פרזומנט: מחודש מרץ היא לא מקבלת.
יוליה פרזומנט: סירבו לתת לה את הקיצבה בטענה שהיא מסרבת עבודה, וזה כולל חגים, פסח ותקופת שביתה.
סופה לנדבר: כמה זמן זה כך?
שלומית קואולמן: זה ממרץ 2001, כלומר שנה.
שלומית קואולמן: היא פנתה לדוברת הרוסית, בבקשה לדבר איתה רוסית.
יוליה פרזומנט: (תרגום דברי יוליה דרוינסקי) היא ביקשה לקרוא לאיזו שהיא פקידה דוברת רוסית, אבל סילקו אותה מהבניין.
יוליה פרזומנט: אחרי חודש היא שפנתה לביטוח הלאומי בחדרה, הגיע איזה שהוא סכום כסף לחשבונה בבנק.
יוליה פרזומנט: היא פנתה לביטוח הלאומי עם השאלה מה הכסף הזה, וענו לה שזה הכנסה שלה ויש לה גם מסמך על זה, כלומר שזו הכנסה מביטוח לאומי.
יוליה פרזומנט: עם האישור הזה היא משכה את הכסף מחשבונה בבנק.
יוליה פרזומנט: עשרה ימים לאחר מכן הגיעה החלטה שהכסף ניתן לה בטעות.
שלומית קואולמן: הוא ניתן לה בטעות, ולקחו ממנה את הכסף.
יוליה פרזומנט: כן, משכו ממנה את הכסף.
יוליה פרזומנט: היו"ר סופה לנדבר: (תרגום דברי יוליה דרוינסקי) בקיצור: עשרה חודשים היא נמצאת בטיפול אצל רופא בגלל בעיות וגושים בגרון, ועשרה חודשים היא לא מקבלת גרוש מביטוח לאומי.
יוליה פרזומנט: כלומר, אין לה כסף לקיום.
יוליה פרזומנט: בגלל פניה שלה לוועדה לפניות הציבור ופניה של הוועדה לפניות הציבור, ושלומית קואולמן טיפלה בעניין, בחודש אפריל פעם ראשונה היא קיבלה את הכספים עבור פנסיה.
יוליה פרזומנט: דוד וסרמן, בבקשה.
יוליה פרזומנט: (תרגום דברי דוד וסרמן) הוא גר בערד.
יוליה פרזומנט: הוא, אשתו והכנס עלו ביולי 2000, ואחרי כמה חודשים הכירו בהם כאפוטרופוסים של הילד.
יוליה פרזומנט: שנה שלמה לא קיבלו קיצבת ילדים, ואפילו לא ידעו שמגיע להם, ואחרי שנה החזירו להם עבור שנה.
יוליה פרזומנט: אחרי שנה הוא הגיש מסמכים לקיצבת ילדים לסניף ביטוח הלאומי, ולאחר חודש ביקשו ממנו עוד איזה שהוא מסמך והוא הגיש גם אותו.
יוליה פרזומנט: יחד עם אשתו הם קיבלו קיצבה של 2,600 שקל ביטוח לאומי, ועבור ילד - 117 שקל.
סופה לנדבר: 170 שקל.
דוברת: הוא אמר: 174 שקל.
יוליה פרזומנט: (תרגום דברי דוד וסרמן) ב-1 באוקטובר הוא נסע לבאר-שבע לסניף ביטוח לאומי לברר למה עדיין לא הגיעו כספים, והפקידה ענתה לו שזו שעסקה בבקשתו חלתה והיא תבקש שיעשו להם חשבון כמה שיותר מהר.
יוליה פרזומנט: עשרה חודשים הם לא מקבלים כלום, וב-15 בדצמבר הם פנו פעם שניה.
יוליה פרזומנט: הוא קיבל תשובה, שהכסף הגיע לחשבון בסוף השבוע.
סופה לנדבר: למה היית צריך לנסוע מערד לבאר-שבע?
סופה לנדבר: האם אינך יכול לקבל תשובה בבאר-שבע?
סופה לנדבר: יש שם סניף ביטוח לאומי.
יוליה פרזומנט: (תרגום דברי דוד וסרמן) כי בערד אף אחד לא רוצה לדבר בסניף ביטוח לאומי.
יוליה פרזומנט: הוא אומר, שהוא היה בסניף ערד יותר מעשר פעמים.
מרינה סולודקין: למה לא פנית למישהו שיעזור לך ויתרגם לך לרוסית?
מרינה סולודקין: היו"ר סופה לנדבר: עשר פעמים הוא היה בסניף ביטוח לאומי בערד, ולא היה מסוגל לקבל שום תשובה.
יוליה פרזומנט: הוא פנה לעובדת סוציאלית.
סופה לנדבר: האם היום אתה מקבל כסף או לא?
דוד וסרמן: לא.
שלומית קואולמן: הוא לא מקבל.
סופה לנדבר: מתי אמרת שעלית ארצה?
יוליה פרזומנט: בשנת 2000.
סופה לנדבר: דוד וסרמן אומר, שרק עכשיו קיבלו את המסמכים, ואת המסמכים קיבלו רק אחרי פניה של הוועדה לפניות הציבור.
יוליה פרזומנט: הוא אומר, שהילד לא בריא - יש לו אסתמה - ויש הוצאות רבות לרפואה.
יוליה פרזומנט: הם גם גרים בשכר דירה.
סופה לנדבר: רבותי, אני חושבת שזה לא כל כך מצחיק.
סופה לנדבר: המשפחה שנתיים בארץ וחיה מביטוח לאומי - 2,600 שקל פלוס 170 שקל עבור ילד, כשהילד לומד בבית-ספר והוא גם חולה וצריך לקבל טיפולים ולימודים.
סופה לנדבר: אנו יודעים, שהיום במדינת ישראל זה לא כל כך זול.
סופה לנדבר: בשנתיים המדינה מתמוטטת.
סופה לנדבר: אני חושבת, שמישהו צריך לתת תשובה מאד רצינית על זה.
סופה לנדבר: יעקב חלפין, בבקשה.
יעקב חלפין: אני יעקב חלפין יעקב ואני גר באשדוד.
יעקב חלפין: היתה לי תאונת עבודה ב-1994, ועשו לי פעמיים ניתוח, כשבניתוח השני שמו פרותזה ברגל בבית-חולים.
יעקב חלפין: בינואר 1998 קיבלתי נכות של 40%.
יעקב חלפין: היו"ר סופה לנדבר: כמה חיכית עד שקיבלת נכות?
יעקב חלפין: חיכיתי אולי שבועיים, וזה בסדר.
יעקב חלפין: בחודש מאי 1998 קיבלתי 45% ניידות לצמיתות, וגם זה בסדר.
יעקב חלפין: אחרי כארבע שנים אני צריך להחליף אוטו.
יעקב חלפין: ביקשתי מהפקידה יפה אסתר ברחובות, והיא אמרה: "אתה יכול לעשות אחרי שלוש וחצי שנים".
יעקב חלפין: אחרי ארבע שנים הזמנתי תור, וב-20/06 קיבלתי 40% ברמלה.
יעקב חלפין: היא שאלה אותי למה עשיתי זאת ברמלה ולא באשקלון.
יעקב חלפין: כשהתקשרתי לאשקלון, הפקידה שם אמרה: "אנו עושים עבודה רק פעם אחת בחצי שנה" - משרד הבריאות.
יעקב חלפין: התקשרתי לרמלה ואמרו לי: "בבקשה, אתה יכול אפילו שבועיים, ויזמינו לך תור".
יעקב חלפין: עשיתי שם, וקיבלתי 40%.
יעקב חלפין: אחרי 6-7 ימים התקבלתי אצל הפקידה יפה אסתר, והיא לא רואה שיש לי פרותזה.
סופה לנדבר: היא לא מצאה שיש לך בעיה.
יעקב חלפין: כנראה, שהיא לא מצאה פרותזה שלי.
זאב רוטשטיין: האפשר לראות את הנייר?
יעקב חלפין: כן.
יעקב חלפין: יש לי.
יעקב חלפין: אתן לך הכל.
יעקב חלפין: ביקשתי, והיא אמרה: "אתה חייב לעשות עוד ועדה בתל-השומר".
יעקב חלפין: קשה לי לדבר.
סופה לנדבר: תירגע, ותיקח קצת מים.
סופה לנדבר: רבותי, בוועדה היום אנו ממש מקבלים כל כך הרבה פניות, ויכול להיות שלאנשים האלה קשה להסביר את עצמם, יכול להיות שיש להם ליקויים בעברית ויכול להיות שקשה להם גם לדבר בעברית.
סופה לנדבר: זה לא מונע מאיתנו לשמוע אותם עם תשומת לב רבה ויחס לבני-אדם.
יעקב חלפין: קיבלתי הזמנה ל-28 באוגוסט לוועדה בתל-השומר, והייתי שם.
יעקב חלפין: אחרי זה אמרה הפקידה שם: "אתה חייב לעשות מיפוי עצמות".
יעקב חלפין: אני עשיתי ניתוח לב לפי כחצי שנה, ודיברתי עם הרופא שלי והוא אמר: "אסור לך לעשות מיפוי עצמות, כי זה רעל".
יעקב חלפין: כשאמרתי לה שעשיתי ניתוח לב, הפקידה בתל-השומר אמרה: "אפילו אם יש לך לב מברזל, אתה חייב לעשות מיפוי עצמות".
יעקב חלפין: כך מדברים אנשים שם?
יעקב חלפין: זה היה ב-28 לחודש, וקיבלתי תשובה ב-11 בנובמבר שהלכו כל האחוזים כאילו אני בריא - אפס אחוזים.
סופה לנדבר: כלומר, בין 45% עד 0% יש 45% הבדל.
סופה לנדבר: ביטלו לך את הנכות, ואתה הפכת להיות יותר בריא.
יעקב חלפין: לא קיבלתי מתל-השומר מכתב.
יעקב חלפין: מכתב אחד קיבלתי אצל יפה: "אתה חייב עכשיו לשלם 2,800 שקל".
יעקב חלפין: אחרי זה קיבלתי עוד מכתב: "אתה חייב 2,700 שקל להחזיר כסף".
יעקב חלפין: לאחר מכן, קיבלתי עוד מכתב.
יעקב חלפין: כל היום אני מקבל מכתבים.
יעקב חלפין: מה זה?
יעקב חלפין: יש לי לב, ויש לי בעיות.
יעקב חלפין: שלוש פעמים הייתי בבית-חולים.
יעקב חלפין: למה?
יעקב חלפין: זה מוות בשביל אנשים.
יעקב חלפין: ביטוח לאומי זה מוות לאנשים.
יעקב חלפין: 23 שנים אני בארץ, ושילמתי ביטוח לאומי 600 שקל מדי חודש וכך אשתי, וכל חודש ביטוח לאומי מקבל אצלנו 1,400 שקל.
יעקב חלפין: איפה הכסף?
יעקב חלפין: האם אני בריא?
יעקב חלפין: מי משחק עם ביטוח לאומי?
יעקב חלפין: אנשים חולים.
יעקב חלפין: אמרתי גם ליפה אסתר: "איך אתם מדברים בטלפון?", והיא צוחקת.
יעקב חלפין: מה זה היום ביטוח לאומי?
יעקב חלפין: זה כמו כלא.
יעקב חלפין: עשיתי מילואים 18 שנים והכל, והיום אני לא יודע.
יעקב חלפין: הנה, יש לי כמה מכתבים.
שלומית קואולמן: תעביר אותם אחר כך, בסוף ישיבת הוועדה.
סופה לנדבר: עתה, הלנה יגודוב.
סופה לנדבר: היא אומרת, שבמשך שנתיים היא בעצם נתקלת בדלת סגורה, כאשר היא התחילה לבקש נכות מביטוח לאומי.
יוליה פרוזמנט: (תרגום דברי ילנה יגודוב) היא קיבלה סירוב לבקשה לסיוע.
יוליה פרוזמנט: היא לא יכולה בלי עזרה של מישהו - גם לא לצאת מהבית, וגם לא לבצע שום פעילות פשוטה בבית, לא להתרחץ ולא שום דבר ולא לאכול, כי היא הולכת עם הליכון.
יוליה פרוזמנט: בעלה עובד, והיא לבד עם הבעיות שלה.
יוליה פרוזמנט: לפני שנתיים פעם ראשונה נתנו לה 64% נכות.
יוליה פרוזמנט: בפעם השניה נתנו לה 75% נכות רפואי, ו-65% נכות ביטוח לאומי.
יוליה פרוזמנט: שלוש פעמים היא ביקשה מטפלת והגישה מסמכים למטפלת, וקיבלה סירוב.
יוליה פרוזמנט: לבקשה חוזרת נתנו לה 78% נכות רפואית ו-60% ביטוח לאומי, ולפי התקנים לא מגיע לה מטפלת.
סופה לנדבר: מעלים לה כל פעם אחוזי נכות, ולא נותנים מטפלת - כן?
יוליה פרזומנט: שם הסיפור הוא, שמעלים לה בנכות רפואית ומורידים ביטוח לאומי.
סופה לנדבר: כלומר, המצב מחמיר ולא מגיע לך מטפלת.
יוליה פרזומנט: (תרגום דברי ילנה יגודוב) היא פנתה לרופא פרטי שהכיר בכך שיש לה נכות של 81%.
יוליה פרזומנט: עם האישור שלו היא פנתה עם בקשה חוזרת לביטוח הלאומי, ועדיין לא קיבלה שום תשובה.
סופה לנדבר: היא מדברת על יחס מזלזל.
סופה לנדבר: היא מדברת על תקופת המתנה של עד חצי שנה אחרי כל ערעור.
סופה לנדבר: דובר: איפה את גרה?
סופה לנדבר: באשדוד?
סופה לנדבר: באשדוד.
סופה לנדבר: היא אומרת, שבמדינת ישראל עם המחלה שלה יש בסך-הכל שמונה חולים, ושהיחס מזלזל.
סופה לנדבר: לדעתה, זה בגלל שהיא בעצם בגיל 38, מאד צעירה, ובמצב מאד קשה.
סופה לנדבר: יוליה פרזומנט, תתרגמי עם תשומת לב.
סופה לנדבר: הכנסות למשפחה זה מאד חשוב.
יוליה פרזומנט: (תרגום דברי ילנה יגודוב) בעלה מקבל 2,600-2,800 שקל, והיא מקבלת 1,565 שקל, וביטלו לה סיוע לשכר דירה כי אומרים שהיא בריאה ומסוגלת לעבוד.
יוליה פרזומנט: ועדה רפואית נותנת 78% נכות, רופא פרטי נותן 81%, וביטוח לאומי - רק 60%-65%.
סופה לנדבר: לאוניד קסבין, בבקשה.
לאוניד קסבין: רבותי הנכבדים, אני לאוניד קסבין, תשע שנים בארץ, ואני גר באשדוד.
לאוניד קסבין: אני מצטער מאד, שקשה לי לדבר בעברית.
לאוניד קסבין: אדבר ברוסית.
סופה לנדבר: אתה מדבר מצויין.
סופה לנדבר: תמשיך לדבר לבד.
סופה לנדבר: תדבר לגבי מה שקורה איתך בגלל שאינך יכול לצאת לחו"ל.
שלומית קואולמן: תדבר בעברית.
לאוניד קסבין: (תרגום) אני לא יכול לצאת לחו"ל כשאני רוצה, כי שוללים ממני את הקיצבה של הביטוח הלאומי.
סופה לנדבר: אני אומרת, שאנו מדברים על חקיקה, והחקיקה הזו נמצאת מולי.
סופה לנדבר: גם חברי-הכנסת יכנסו לעניין.
סופה לנדבר: מה זה גורם לך כבן-אדם במדינה דמוקרטית?
סופה לנדבר: הוא אומר, שהוא מקבל ביטוח לאומי.
סופה לנדבר: הוא בן-אדם מבוגר וקשיש.
סופה לנדבר: קרה לו מה שקרה, ויש לו פצאליס, ומי שמסתכל עליו יודע.
סופה לנדבר: אמרו לו בקופת-חולים וגם בבית-החולים שכאן לא מטפלים בעניין הזה.
סופה לנדבר: הוא הלך ושילם כספים ועבר טיפול מחטים, וזה לא עזר לו.
סופה לנדבר: במוסקבה יש בית-הבראה שם הוא כן מסוגל את כל הטיפול שהוא דורש.
סופה לנדבר: בגלל חקיקה חדשה, הוא לא יכול לצאת לשם, בכל פעם שהוא זקוק לנסוע לטיפול.
סופה לנדבר: הוא יכול פעם אחת כל שנים-עשר חודשים.
סופה לנדבר: הוא אומר, שבמדינה דמוקרטית הוא, והמון אנשים שפנו אלינו אומרים, שבמדינה דמוקרטית לא יכול להיות דבר כזה שמשאירים אותם כבני ערובה.